разпоредби
 Член 55
 Преходни разпоредби
 1.В случаите, при които национален орган по безопасността установи, че няма да може да издаде разрешение за возило в съответствие с Директива 2008/57/ЕО преди съответната дата за съответната държава членка, той трябва незабавно да информира заявителя и Агенцията.
 2.В случая по член 21, параграф 8 от Директива (ЕС) 2016/797 заявителят решава дали да продължи да бъде оценяван от националния орган по безопасността, или да подаде заявление до Агенцията. Заявителят трябва да информира за своето решение и двете институции, след което се прилага следното:
 а)в случаите, при които заявителят е решил да подаде заявление до Агенцията, националният орган по безопасността трябва да изпрати досието по заявлението и резултатите от своето оценяване до Агенцията. Агенцията трябва да приеме оценяването, извършено от националния орган по безопасността;
 б)в случаите, при които заявителят е решил да продължи оценяването му от националния орган по безопасността, националният орган по безопасността трябва да завърши своето оценяване на заявлението и да вземе решение относно издаването на разрешение за типа возило и/или на разрешение за пускане на возилото на пазара в съответствие с член 21 от Директива (ЕС) 2016/797 и с настоящия регламент.
 3.В случаите, при които районът на използване не е ограничен до една държава членка, разрешаващ орган трябва да е Агенцията и се прилага процедурата по буква а) от параграф 2.
 4.В случаите по параграфи 2 и 3 заявителят трябва да подаде чрез системата за обслужване на едно гише преработено заявление за искане на разрешение за типа возило и/или на разрешение за пускане на возилото на пазара, в съответствие с настоящия регламент. Заявителят може да поиска съдействие от участващите разрешаващи органи за допълването на досието.
 5.Всяко разрешение за возило и/или разрешение за тип возило, издадено от Агенцията в периода от 16 юни 2019 г. до 16 юни 2020 г., трябва да изключва железопътната мрежа или железопътните мрежи във всяка от държавите членки, които са изпратили уведомление до Агенцията и Комисията в съответствие с член 57, параграф 2 от Директива (ЕС) 2016/797 и още не са транспонирали тази директива, както и не са въвели в сила свои национални мерки за транспониране. Националните органи по безопасността на държавите членки, изпратили такова уведомление, трябва:
 а)да третират издадено от Агенцията разрешение за тип возило като еквивалентно на разрешенията за типове возила, издадени в съответствие с член 26 от Директива 2008/57/ЕО, и да прилагат по отношение на този тип возило параграф 3 на член 26 от Директива 2008/57/ЕО;
 б)да приемат издадено от Агенцията разрешение като еквивалентно на първоначално разрешение, издадено в съответствие с член 22 или член 24 от Директива 2008/57/ЕО и да издадат допълнително разрешение в съответствие с член 23 или член 25 от Директива 2008/57/ЕО.
 6.В случаите, посочени в буква а) от параграф 2 и в параграф 5, националният орган по безопасността трябва да сътрудничи на Агенцията и да координира с Агенцията предприемането на оценяването на елементите, посочени в член 21, параграф 5, буква а) от Директива (ЕС) 2016/797.
 7.Товарните вагони, съответстващи на посоченото в точка 7.1.2 от приложението към Регламент (ЕС) 321/2013, отнасящ се за